Aqpel som un equip humà amb una àmplia trajectòria sempre centrada en la mateixa activitat: la innovació, producció i comercialització de pells i bandes de conill de procedència espanyola. Combinant historia, tradició, innovació i qualitat, treballem des de la pell adobada fins a la banda acabada passant per un ampli ventall d’acabats.\nEl nostre procés de fabricació és sostenible i té un baix impacte ambiental.\nA les nostres instal·lacions a Tona, ben a prop de Barcelona hi tenim el nostre centre productiu on intentem aportar un valor afegit indispensable per fer de cada un dels articles un món de qualitat i moda Made in Barcelona. Cada producció es tracta de manera individualitzada, identificant tots els controls de qualitat necessaris i buscant la millora tecnològica que ens permeti oferir un servei excel·lent unit a la regularitat i qualitat d’un producte a mida de cada mercat i/o client\nAqpel naixem ja com una born global, essent present en mercats no tan sols europeus sinó mundials i per tant centrem també bona part dels nostres esforços en adaptar de manera àgil i flexible les nostres col·leccions a les necessitats de cada un dels mercats, intentant així no ser tan sols un proveïdor sinó un col·laborador dels nostres clients que en tot moment estaran assessorats en qualsevol qüestió relacionada amb el nostre producte i la seva posterior transformació, des del desenvolupament d’una mostra inicial de tendència fins a servir les comandes que se’n derivin sense deixar d’atendre tot el procés creatiu, comercial, tècnic, productiu, logístic i administratiu\nD’acord amb la Llei de Protecció de Dades, us informem que les vostres dades seran incloses en un arxiu, propietat d’Aqpel amb la finalitat d’oferir-vos informació sobre el nostres serveis i per realitzar les gestions d’acord a la nostra relació professional. Us informem també del vostre dret d’accés, oposició, rectificació i cancel·lació de les vostres dades personals


Albert Serra participarà al Festival de Canes amb la pel·lícula 'Liberté' a la secció 'Un certain regard'\nAlbert Serra participarà al Festival de Canes amb la pel·lícula ‘Liberté’ a la secció ‘Un certain regard’\nAlmodóvarm Ken Loach, Xavier Dolan, Terrence Malick o els germans Dardenne lluitaran per la Palma d'Or\nEl cineasta Albert Serra participarà al Festival de Canes dins la selecció ‘Un certain regard’, segona secció amb més rellevància del certamen després de l’Oficial, segons ha anunciat avui l’organització.\n‘Liberté’ és la versió cinematogràfica de l’obra teatral que el director banyolí va presentar a Berlín l’any 2018, en què explora el llibertinatge i puritanisme de l’Alemanya de finals del segle XVIII. A la mateixa secció hi participa el cineasta gallec Olivier Laxe amb ‘O que arde’. Pel que fa a la Secció Oficial, Pedro Almodóvar competirà per cinquena vegada per endur-se la Palma d’Or amb ‘Dolor y gloria’. També presentaran les seves cintes més recents Ken Loach, Xavier Dolan, Terrence Malick o els germans Dardenne. El festival se celebrarà del 14 al 25 de maig.\nDirectors consagrats com Marco Bellochio o Bong Joon-Ho formen part de la secció competitiva, així com els debutants Céline Sciamma, Justine Triet, Jessica Hausner o Ira Sachs. Els brasilers Kleber Mendonça Filho i Juliano Dornelles participaran amb ‘Bacurau’, Ken Loach amb ‘Sorry we missed you’ i Terrence Malick amb ‘A hidden life’. El director espanyol Pedro Almodóvar provarà sort amb el film protagonitzat per Antonio Banderas, després d’intentar-ho amb ‘Todo sobre mi madre’ (1999), ‘Volver’ (2006), ‘Los abrazos rotos’ (2009), ‘La piel que habito’ (2011) i ‘Julieta’ (2016). A l’apartat ‘Un certain regard’, en què es dona lloc a peces més atrevides i d’autor, Albert Serra presentarà ‘Liberté’, adaptació de la primera obra teatral que va fer a Alemanya. No és la primera vegada que el cineasta de Banyoles viatja a Canes, ja que va presentar fa tres anys en sessió especial ‘La mort de Lluís XIV’.\nPrecisament en sessions especials es presentaran les noves obres d’Abel Ferrera, Alain Cavalier, Werner Herzog o alguns capítols de la primera sèrie de Nicolas Winding Refn, ‘Too old to die young’. Elton John presentarà ‘Rocket man’, el ‘biopic’ sobre la seva figura, i l’argentí Juan Solanas la seva obra ‘Que sea ley’.


El Govern declara l'emergència climàtica | Sostenible\nEl Govern declara l'emergència climàtica\n14/05/2019 - 16:20\nFoto: Greenpeace Catalunya\nEl Govern de la Generalitat ha volgut unir-se a les institucions polítiques d’arreu del món que han declarat formalment una emergència climàtica i ambiental per assolir els objectius en matèria de mitigació establerts a la Llei del canvi climàtic, aprovada l’estiu de 2017. L'Executiu instarà el Parlament a celebrar cada any un ple monogràfic sobre el canvi climàtic i la seva afectació a Catalunya, i a abordar les mesures de mitigació i adaptació a aquest repte.\nAdoptar les mesures de simplificació administrativa necessàries per eliminar els obstacles que puguin posar en perill l’assoliment dels objectius en matèria de mitigació del canvi climàtic i de transició energètica.\nIncrementar els incentius i prioritzar les polítiques i els recursos públics destinats a la necessària transició cap a un model energètic cent per cent renovable, desnuclearitzat i descarbonitzat, neutre en emissions de gasos amb efecte d'hivernacle, que redueixi la vulnerabilitat del sistema energètic català i garanteixi el dret a l'accés a l'energia com a bé comú, com fixa la Llei del canvi climàtic.\nPrioritzar en les polítiques públiques les opcions amb menor impacte climàtic i major contribució a l'adaptació a les condicions derivades del canvi climàtic.\nAdoptar les mesures necessàries per aturar la preocupant pèrdua de biodiversitat i promoure la recuperació d’ecosistemes.\nIdentificar i acompanyar els sectors de l'economia que han de fer una transició, sigui per a adaptar-se a les noves condicions derivades del canvi climàtic, sigui per transformar-se en activitats de baixes emissions de gasos amb efecte d’hivernacle (GEH), en un marc general d'aposta per l'economia circular i de creació de llocs de treball verds.\nAdoptar les mesures encaminades a reduir la vulnerabilitat d’aquells sectors socials més sensibles als impactes del canvi climàtic i a aquells altres als quals aquesta transició pot afectar en major grau.\nAssumir un model de mobilitat urbana basat, d'una banda, en el transport públic, el vehicle compartit i els modes de micromobilitat i, de l'altra, en vehicles d'emissió zero.\nDeclarar com a instal·lacions d’interès territorial estratègic les instal·lacions fotovoltaiques que utilitzin sistemes de captació d’energia fotovoltaica avançats i eficients.\nElaborar, conjuntament entre el Departament de Territori i Sostenibilitat i el Departament d’Empresa i Coneixement, una estratègia territorial per a la implantació de les instal·lacions d’energia renovable, fonamentalment eòlica i fotovoltaica, necessàries per a desenvolupar la transició energètica a Catalunya i complir amb els objectius de la Llei del canvi climàtic en matèria d’energia.\nInstar el Parlament a celebrar cada any un ple monogràfic sobre el canvi climàtic i la seva afectació a Catalunya i sobre les mesures de mitigació i adaptació que el Govern adopti, en especial les associades a la transició energètica.\nRevisar la legislació catalana vigent amb la finalitat de detectar aquelles normes que afavoreixin l’emissió de gasos amb efecte d’hivernacle o dificultin combatre els efectes del canvi climàtic.\nSegons el text aprovat avui, el Govern veu amb preocupació els impactes que el canvi climàtic té i tindrà a Catalunya i arreu del planeta i entén que és necessari prendre una major consciència del perill que representa, tal i com la comunitat científica està alertant de forma continuada. De fet, a banda dels efectes evidents sobre els ecosistemes, els efectes previsibles del canvi climàtic poden perjudicar notòriament l'economia productiva del territori, des de l'afectació negativa en el funcionament i el manteniment de moltes infraestructures a importants alteracions dels entorns en què es desenvolupen activitats com el turisme, la producció agropecuària o tota la indústria amb demandes intensives d'aigua o d'energia. Igualment, no s'han de negligir els seus impactes sobre la salut.\nEl canvi climàtic està portant un increment de temperatures i reducció de pluja. Aquests efectes poden donar lloc a vins de major graduació alcohòlica i menys acidesa. S’avaluaran 51 varietats minoritàries amb la participació de 16 centres d’investigació de tot l’Estat espanyol.\nLes condicions atípicament caloroses i seques que s'han donat en alguns llocs de l'hemisferi nord han desencadenat importants incendis des de la zona del Mediterrani fins a la regió àrtica, la qual s'ha vist especialment afectada. El canvi climàtic, caracteritzat per un augment de les temperatures i canvis en els patrons de precipitació, està agreujant el risc d'incendis forestals i prolongant la temporada en què aquests es produeixen.\n5 efectes del canvi climàtic a Barcelona\nCinc punts clau que has de saber per conèixer com afecta el canvi climàtic i la contaminació a Barcelona\nEl passat 5 de juny es va celebrar el Dia Mundial del Medi Ambient 2019, una jornada destinada a conscienciar de la necessitat de protegir i millorar l’entorn que aquest any posa el focus en la contaminació de l’aire. Nou de cada 10 persones al món estan exposades a nivells de contaminació que sobrepassen els marcats com a segurs per l’Organització Mundial de la Salut. Barcelona no escapa a aquesta problemàtica global: l’aire de Barcelona supera els estàndards de l’OMS en cinc contaminants i les dades indiquen com la contaminació està tenint impacte sobre la salut de la població.


L’Albert Campabadal, ha estat avui el ponent en una segona sessió virtual amb 49 alumnes de 2on de Batxillerat del Col·legi Bon Salvador. Ell és el vicepresident del Grupo SIFU, empresa dedicada a la prestació de “Facility Service” en l’àmbit de la jardineria, neteja i altres, i la seva plantilla està formada en un 89% per persones amb discapacitat.\nL’exposició de l’Albert ha estat encarada en la importància de l’adaptació de l’empresa a la societat i a l’entorn, i en tenir molt clars els objectius als que vols arribar per avançar i créixer. Comenta que, per exemple, la seva empresa contínuament planteja nous projectes innovadors, i tot i que no tots seran viables, saben que l’important és no estancar-se i que cada any hi hagi alguna millora.\nFinalment, els alumnes estaven interessats en la visió que tenia el ponent sobre l’endeutament, ja que ho estan treballant actualment a l’aula, i ell els ha comentat que és normal i necessari endeutar-se, sobretot al principi, però que han de ser conscients de fins on poden arribar i no endeutar-se més del que es pot assumir.


DidàcTIC:  - Mems per transmetre l'ortografia\n - Mems per transmetre l'ortografia\nTrobo inútil explicar l'ortografia a classe. No puc evitar confessar-ho, fins i tot als meus alumnes a l'aula. Per més voluntat que hi posi, l'accentuació continuarà donant maldecaps, confondran la b i la v; no sabran quan han de posar punt i coma o distingir la g de la j. Quin sentit té, doncs, fer ortografia amb l'objectiu de memoritzar, fer exercicis tancats i prou?\nSé per experiència que cal alguna cosa més que "matxacar" la normativa per millorar l'ortografia. Hi ha tècniques que són més eficients i que els alumnes poden posar a la pràctica de manera més natural, com ara la memòria fotogràfica, la relació de paraules semblants, les rimes, etc. I en tot aquest procés, la norma és, habitualment, l'últim recurs del qual en fan ús.\nPer això, enguany, i dins del procés de #rEDUvolution que he engegat, m'he llançat a buscar altres maneres de fer ortografia més divertides i que connectin amb els alumnes. D'aquesta manera, i en un moment de lucidesa espontani, vaig unir l'ortografia amb la moda dels mems.\nSegons l'article d'Aïda Rodríguez i Marina Sánchez a Vilaweb, un mem és qualsevol frase, imatge o vídeo que es passeja per la web de manera viral. Podríem dir que és un transmissor d'informació que arriba als internautes i, després, tenen l'oportunitat de reenviar-lo o bé transformar-lo per crear-ne un de nou. I llavors, sant tornem-hi cap a la xarxa! L'ús del mem per fer arribar bromes, acudits, etc. pot ser útil també per transmetre coneixements de manera creativa i divertida. I això és el que vaig fer.\nÉs així com vaig proposar als alumnes del mòdul de Lengua castellana 3 que construíssim un recull d'ortografia castellana amb mems. Els vaig donar un resum de normativa ortogràfica i vam fer grups de 2 o 3 persones. Cadascun d'ells va fer-se càrrec d'un tema i, després, van posar-se mans a l'obra. Un cop acabats els mems, havien d'enganxar-los a les parets de l'aula.\nAtès que l'ortografia és un tema extens, es poden dedicar diverses sessions a la creació de mems per tal d'obtenir el resum complet. De fet, aprofito l'avinentesa que aquest curs tinc dos grups de GES 2 i el realitzem conjuntament, fet que agilitza l'assoliment de la tasca.\nA més, val a dir que fer mems és molt senzill. Hi ha pàgines com memegenerator.es o generarmemes.net que faciliten una feina que, inicialment, els alumnes no sabien com desenvolupar-la. Però després de veure un parell d'exemples i, sobretot, crear-ne el primer, els dubtes es van esvair de seguida. La implicació i l'interès van ser notables. Tant és així que alguns grups van fer mems molt creatius i van arribar a utilitzar fotografies pròpies. L'activitat va posar a prova la capacitat de sintetitzar la normativa amb imaginació, de manera que es pogués recordar tant o més que l'explicació d'un llibre de text.\nPerò compte! Els mems no són nomes eines memorístiques. Són la punta de l'iceberg d'un procés de comprensió més ampli. Són el punt de partida d'una sèrie d'activitats que volen prendre com a eix central la consulta del resum ortogràfic amb mems. I he començat, doncs, a revestir-ho amb activitats complementàries, com ara concursos per saber qui domina la b i la v, dictats creatius, i, com no, activitats tradicionals d'omplir buits. Això sí, aquestes darreres activitats són per fer a casa, de manera aleatòria i amb una data de lliurament raonable i consensuada.\nNo obstant, si bé estic satisfet de la resposta per part dels alumnes, queda molta feina per fer. Tot plegat va ser força improvisat i requereix d'un plantejament racional perquè doni els fruits que busco. Una bona manera de treure-li rendiment és contextualitzar les activitats amb les reflexions que puguin fer els alumnes al portafoli lingüístic.\nCal, doncs, continuar amb la investigació, l'experimentació a l'aula per copsar allò que funciona i allò que no per tal d'anar disenyant una idea que pot donar molt de joc, fins i tot en altres àmbits, com ara la llengua catalana, l'anglesa, les matemàtiques i també les socials. I si no, que li diguin a Ramón Paraíso, director del centre de persones adultes M. Dolors Paul, de Cunit. Va saber extreure les bondats d'aquesta idea i traslladar-les a l'àmbit de les ciències socials en el projecte "Y lo sabes". Perquè la teoria amb mems entra millor! ; )\nEn definitiva, els mems esdevenen píndola de transmissió ortogràfica divertida, creativa i són eines transversals d'un objectiu encara més simple que el memorístic. En el futur haig de treballar perquè siguin la base per a una comprensió de la normativa. Crec que, combinant els mems amb altres activitats atractives (dictats "diferents", exercicis amb gamificació inclosa, reflexions al portafoli lingüístic, etc.) i amb una adequada contextualització, permetran una connexió conscient entre la normativa amb estratègies d'aprenentatge pràctiques a la vida real. Només així l'explicació de l'ortografia guanya sentit a l'aula.\nPublicado por Josep Miquel Arroyo Baena en 21:39\nEtiquetas: aprenentatge significatiu, curs 2014-15, enfocament comunicatiu, experiències docents, fadults, GES 2, innovació educativa\nJaume dilluns, 16 de febrer, 2015\nEm sembla molt bona idea. Felicitats!\nJosep Miquel Arroyo Baena dilluns, 23 de febrer, 2015\nGràcies, Jaume! Espero millorar-ho i que sigui l'inici d'alguna cosa encara més important.\n - Les cendres del primer trimestre\n - El portafoli: primera avaluació


Taula parada. Bloc de Carrutxa: El llegat de Ferrer i Guàrdia\nEl llegat de Ferrer i Guàrdia\nAhir em va correspondre, accidentalment, presentar l'acte que sobre «El llegat de Ferrer i Guàrdia» vam organitzar al Centre de Lectura de Reus. Va ser un plaer, com sempre, escoltar la Dolors Marín, historiadora, especialista en el moviment obrer i la cultura llibertària i, ara, professora d'institut. I la Teresa Vallverdú, mestra amb una llarga experiència i un clar compromís amb una educació laica, integral i compromesa amb la transformació de la societat.\nLa Dolors ens va parlar del context en què es desenvolupa l'Escola Moderna de Ferrer i Guàrdia, les iniciatives de mestres laics de finals del segle XIX, com Teresa Mañé i Joan Montseny, els principis de la pedagogia que proposava Ferrer, la importància que atorgava a les publicacions o la seva influència en les escoles que impulsarà el moviment obrer fins a 1936 o la mateixa Generalitat en els anys de la Guerra Civil.\nEm comentava la Teresa que la preparació d'aquest acte havia estat una experiència molt enriquidora: «–Jo no he estat mai anarquista, però els anarquistes formulaven fa cent anys uns principis i uns objectius educatius que coincideixen amb allò que hem volgut fer a l'escola». La cita potser no és exacta, però reflecteix una idea en la qual em sembla que coincidim les persones que impulsàvem l'activitat, independentment del posicionament ideològic o la militància organitzada de cadascun. Fa un segle –uns anys abans, uns anys després– hi havia en els sectors progressistes una idea de la cultura, una “filosofia” de l'educació com a eina de coneixement, de realització personal i de millora de la societat. Unes idees que avui, malgrat les declaracions d'intencions a les lleis d'educació –i amb les contradiccions del seu articulat–, semblen lluny d'una realitat educativa abocada massa sovint a la simple gestió d'un sector de la societat, la canalla, encara no productiu.\nAhir es va parlar de passat, però sobretot de present, de problemàtiques velles que es reprodueixen, de canvis en el mètode i d'innovació tecnològica, però de mancances pel que fa a la necessària reflexió sobre projectes educatius..., temes que podien interessar especialment als qui treballen en l'ensenyament, però que interessen i fan pensar a tothom, especialment als qui reivindiquem una cultura popular en el sentit més ampli, i complex, de la paraula.\nPublicat per Salvador Palomar a 17:42


Furten en un banc de València a plena llum del dia sense que ningú s'entere\nEls lladres ho tenien tot planejat\ndivendres, 7 de febrer 2020 - 13:10h\nL'atracament s'ha produït en la sucursal del Banc Santander del carrer de la Reina | Google Maps\nQuatre lladres han atracat este matí de divendres un banc en València. Però no ha sigut a punta de pistola i tampoc s'ha viscut cap moment de pànic. Els atracadors han eixit igual de tranquils que han entrat, encara que amb un botí de 15.000 euros.\nSegons ha avançat 'Las Provincias', els fets s'han produït a les 10 del matí en la sucursal del Banc Santander del carrer de la Reina de València. Pel que pareix, els lladres tindrien perfectament planejat l'atracament, ja que no han alçat cap sospita.\nUn robatori planejat\nTres dels atracadors, segons han permés vore les imàtgens de les càmeres de seguretat, que ja han sigut entregades a la Policia, han entrat en diferents moments i han anat col·locant-se en punts, que ja tenien pensats, per a que els treballadors del banc no vegueren com entrava una companya seua, qui s'ha encarregat d'agarrar els diners.\nMentres els tres lladres es feien passar per clients que esperaven el seu torn, l'última en entrar s'ha fet amb tots els bitllets de la caixa forta, que estava oberta. En omplir-se la motxilla, la dona ha eixit de la sucursal i, darrere, els altres tres.\nEn ser conscients els treballadors de què la caixa forta estava buida, han avisat a la Policia i dos patrulles de la Policia Nacional han acudit a la sucursal. Els agents investiguen ara el cas amb l'objectiu de localitzar als lladres amb l'ajuda de les imàtgens de les càmeres de seguretat.\nInvestiguen dos atracaments amb matxets i pistoles en sales de joc de València i Picassent\nMés de 40 detinguts en Alacant, València i altres províncies per vendre viagra com a complements naturals\n"Nova estafa en Alacant: Demanen una fiança per un fals atropellament" "Atraquen 2 sales de joc de València i Picassent amb matxets i pistoles"


'Muñeca de porcelana' amb Pepe Sacristan - Agenda - Teatralnet\n'Muñeca de porcelana' amb Pepe Sacristan\nLloc: Sala Polivalent del teatre Kursaal, de Manresa\nData i hora: Des del 10/12/17 - Col·loqui postfunció (inici funció, 18 h)\nOrganitzadors: Agost Produccions, amb la col•laboració de Roberto Fratini, teòric i dramaturg\nCol·loqui per reflexionar a l’entorn de l’obra d’una manera crítica. Diu gaire cosa de nosaltres, de l’experiència que hem tingut veient un espectacle, un "m’ha agradat" o un "no m’ha agradat?" És possible parlar d’una obra sense que aquesta ocupi el centre de la conversa? Com seria un combat entre "fans" i "detractors" d’un espectacle?\nAquesta projecte pretén experimentar amb la discussió, entre espectadors sobre les obres escèniques, aplicant unes regles dramatúrgiques concretes i sense la intermediació d’un moderador expert (crític, periodista...).


Informacions inici curs 2021-22 | INS Joan Salvat i Papasseit\nAfortunadament, la incertesa derivada de la Covid19 ha anat disminuint i les mesures per prevenir contagis que implementarem permetran iniciar el curs pràcticament amb normalitat.\nInici del curs pels alumnes de l’ESO i batxillerat. Presentació del nou curs escolar. Per tal de facilitar l’acollida dels alumnes s’ha establert una entrada esglaonada. Recordeu que tots ells hauran de portar la mascareta protectora.\n09’00h alumnes de 1r ESO\n10’00h alumnes de 2n ESO\n10’30h alumnes de 3r ESO\n11’00h alumnes de 4t ESO\n11’30h alumnes de 1r i 2n de batxillerat\nLes activitats de rebuda tenen una durada prevista de quatre hores. Una vegada finalitzin, els alumnes tornaran a casa\n08’00h. Inici de les classes (alumnes d’ESO i batxillerat)\nEl dimarts i dimecres es faran activitats d’acolliment, lliurament dels dispositius i presentació de normes de convivència i espais. Recordem que el marc horari serà el següent per a tots els cursos: l’horari lectiu de dilluns a divendres de les 8’00h a les 14’40h amb dos patis de 20 minuts cadascun.\nEl menjador donarà servei tots dels dies de les 14’40h a les 16’00h, a partir del dilluns 27 de setembre.\nPresentació del curs a les famílies\n17’30h. Benvinguda a les famílies de 1r ESO\n18’30h. Benvinguda a les famílies de 2n i 3r ESO\n17’30h. Benvinguda a les famílies de 4t ESO\n18’30h. Benvinguda a les famílies de 1r i 2n Batxillerat


Segona volta (SBM Jornada 14) | Basquet Ateneu Montserrat\nJa hem arribat a l’equador de la temporada. Cert que a nosaltres ens queda un partit ajornat per condicions climàtiques adverses, però per la resta d’equips de la nostre lliga, i d’altres més, ja s’han disputat la meitat dels partits d’aquesta fase regular, play-off a banda. El que si que és comú per tothom és que ara ens anem a veure amb equips que ja coneixem però amb el factor pista canviat. Cert que l’estat de forma no és el mateix, tant en l’aspecte físic com en el mental. I també és diferent l’estat de l’equip. Es suposa que, en aquests moments de la competició, l’equip esta més fet. Es suposa.\nEra aquest dissabte passat a les 19:30 quan començava la segona volta. I ho hauríem de fer contra el C.B. Alisos. A la nostre pista del #PavellóEspanyaIndustrial, es va perdre de 18 (51-69), amés estaven segons classificats, 10/13 en victòries, i la pista era la seva. També, un altre ingredient “positiu”, nosaltres no havíem jugat l’últim cap de setmana, dues jornades sense jugar per tant. Era un partit difícil. I no el vam jugar malament. Però no el vam jugar bé.\n0-6 de sortida en dos minuts i una mica més. 6 punts dels nostres interiors, gracies a bones defenses i bons atacs. Esperàvem la seva reacció, i va arribar. 7-0 en poc menys de dos minuts. Van ser capaços de posar-nos un últim cop per davant, 7-8. Era el minut 5. I van deixar de defensar. I quan no defensem no ataquem. Parcial de 14-2 en quatre minuts. En els últims dos minuts, que vam tornar a defensar, parcial de 1-5. Resultat del primer quart 22-15.\nSabíem que si defensàvem podíem treure un bon resultat. La diferencia no era insalvable, però era qüestió de defensar i atacar amb paciència. I tal i com va anar el segon quart, semblava que ho sabríem fer. Molt bona defensa durant els 10 minuts del quart, que es va traduir a només 13 punts en contra. Només quatre cistelles en joc, dos de triple. I gracies a això, 15 punts en atac, combinant el joc interior amb les penetracions dels exteriors. Parcial del quart 13-15. Marcador al descans 35-30.\nI arribava el tercer quart. Com sabeu, ho he comentat molts cops, el començament d’aquest quart és un moment crític. Durant el descans, es tallen les tendències, siguin bones o dolentes, els entrenadors “ataquen” els punts febles i, fins i tot, poden tenir “atacs d’entrenador” ja que al tenir més temps per pensar poden tenir “grans idees”.\nPerò aquest cop no va ser el cas. Vam començar be. I vam estar bé prop de quatre minuts. De fet, molt be. Ja que a l’inici del minut 4 el marcador era 42-39, parcial de 7-9. Però un altre cop vam deixar de defensar, i de rebot d’atacar. Parcial de 10-0 en cinc minuts. Màxima diferencia de 13 punts (52-39) després de “estar a tocar”. Vam ser capaços de “tallar la hemorràgia” fins arribar a la fi del quart, parcial 5-6. Parcial de 22-15, si el mateix que al primer quart. Marcador 57-45.\nVam començar l’últim quart com havíem acabar el tercer. Fent bé les coses un altre cop. Bona defensa. Bon atac. Parcial de 6-6 en poc més de tres minuts. I un altre cop, quatre minuts on no es va defensar. I com diu la segona llei de la física, tota acció té una reacció igual i oposada. La paraula oposada no tindria efecte, no vindria al cas. Potser l’analogia seria més del món del software, una instrucció que està en tots els llenguatges de programació (ok, en gairebé tots):\nIF defensa THEN atac;\nELSE no atac;\nTraduït a la parla normal: Si la defensa és veritat, aleshores l’àtac és veritat. I si no, l’àtac és dolent. O el que es pot veure a l’acte del partit: parcial de 11-0 en poc més de tres minuts. Màxima diferencia de 23 punts (74-51). Vam acabar el partit amb un parcial de 3-7, gracies a tornar a defensar, de fet cap dels punts en contra va ser de cistella en joc. Parcial del quart 20-13. Marcador del partit:\nC.B. Alisos 77 – @Basquet_BAM SBM 58\nHa estat un mal resultat. Cert que potser és el que ens mereixem per la desconnexió o desconnexions que tenim durant els partits. Cert que hi ha moments que estem per sobre de les adversitats a la pista, que defensem bé i ataquem millor. Que ho fem tot com equip. Des del jugador amb menys minuts a l’entrenador, passant per tothom, aportant amb allò que es sap fer. Però també és veritat que hi ha minuts, segons pot ser, on tot és negre i la culpa no és meva, és dels altres. I això és el que ens fa mal. Dissabte van ser uns minuts, una mica més de la meitat d’un quart, on el parcial va ser definitiu. Hem de millorar aquest aspecte. I altres esportius. Ens queden 13 partits. I hi ha marge per no tenir que jugar els play-off de descens. Però no hi ha prou amb paraules.\nProper partit diumenge 9 de Febrer a les 10:30 al #PavellóEspanyaIndustrial. Jugarem contra l’ASME. És l’últim classificat però només té dues victòries menys que nosaltres i a la seva pisat ens va costar molt guanyar. Aprofito per dir que “la salvació” sense play-off també està a dues victòries i la sisena posició a tres. Hi tenim feina.


Presenten el treball guanyador del Premi de Recerca de l'ACPC - Premsa Comarcal \nPresenten el treball guanyador del Premi de Recerca de l'ACPC\nDurant el congrés de Montblanc el passat dissabte\n25.mai.2016 18:00 h\nDissabte durant el 9è Congrès de l'ACPC es va presentaren públic el resultat del 8è Premi de Recerca Universitària Premsa Comarcal, patrocinat per CaixaBank i atorgat a la doctora Susana Pérez-Soler (Universitat Ramon Llull) per Usos de les xarxes socials a la premsa local i comarcal: reptes i oportunitats per a l’empresa periodística.\nPérez-Soler ha explicat que el projecte “neix de la constatació que les plataformes de comunicació 2.0 estan transformant tant el procés de producció de les notícies com en el de la seva distribució”. La metodologia emprada “es basa en tècniques qualitatives i quantitatives. D'una banda, s'han realitzat més d'una vintena d'entrevistes a diferents perfils, des de directors de mitjans fins a redactors passant per gestors de xarxes socials. I de l'altra, s'ha fet un anàlisi del contingut del compte corporatiu de Twitter dels mitjans estudiats”. La investigació conclou “que a dia d'avui les xarxes socials es fan servir principalment com a plataformes de distribució de continguts. Pérez-Soler també va assenyalar que en menor mesura, els periodistes les empren per rastrejar temes i documentar-se”; i que el repte pendent “és la interacció amb l'audiència que, paradoxalment, és l'essència dels mitjans socials”. El treball, per últim “proposa un seguit de bones pràctiques i un decàleg per tal de crear i gestionar comunitats al voltant de l'empresa periodística”.\nL'equip de recerca ha estat format per la doctora Cristina Martorell (Universitat Ramon Llull), el doctor Àlex Araujo (Universitat Pompeu Fabra) i la doctora Ariadna Fernández (Universitat Pompeu Fabra)


La regidora de la CUP de Vilafranca, Maria Ramon\n28/04/2020 - 21:00h\nEls cupaires vilafranquins creuen que des del govern s’ha d’apostar més per les mesures socials\nPel que fa a la moció per la derogació de la LRSAL i la Llei d’Estabilitat Pressupostària, des de la formació creuen que aquestes són normatives que impedeixen als ajuntaments lluitar contra la crisi que vindrà, ja que les tres regles fiscals que imposen limiten el creixement de la despesa pública d’aquestes institucions malgrat tinguin recursos econòmics, limitant alhora la capacitat de donar resposta a una situació d’emergència social.\nSegons indiquen, aquestes lleis prioritzen el pagament del deute per sobre de qualsevol despesa social, el que suposa que no es puguin destinar una part dels recursos públics a garantir les necessitats bàsiques d’una gran part de la població (habitatge, aliment, subministrament energètic, escolarització, treball, etc.). Els cupaires també consideren que per fer front a l’emergència social i econòmica generada per la crisi sanitària i donar una resposta àgil a les demandes bàsiques de la població, cal dotar els ajuntaments de més recursos.\nAixí, la derogació d’aquestes lleis permetria als ajuntaments mobilitzar el romanent de tresoreria (actualment només es pot destinar a inversió o liquidar deute) a mesures socials i superar la retallada competencial que va significar aquesta llei. La derogació de la LRSAL també posaria fi a la limitació per convocar noves places per part dels ajuntaments de manera que es podria augmentar la plantilla dels departaments per fer front a l’emergència: serveis socials, oficines d’habitatge, promoció econòmica, igualtat, etc.\nD’altra banda, la CUP de Vilafranca presentarà una moció per la creació d’un paquet de mesures socials i econòmiques urgents per afrontar la crisi. Les propostes són:\nAdquirir més i millor material sanitari pel personal públic o entitats que actualment treballen per frenar l’expansió la pandèmia.\nSegons Txus Magallón, el que no es pot permetre “és que aquesta crisi la paguin, com sempre, les classes populars”. Pel que fa a la comunicació amb el nou govern, la regidora Maria Ramon ha explicat que el diàleg fins al moment no ha estat del tot suficient però que consideren que “no ha estat voluntari sinó que tot és molt nou i les primeres setmanes anava tothom de bòlit”.


Li arranca l'orella d'una mossegada en una discussió a Pardinyes\nLa víctima va ser traslladada a l’hospital Arnau de Vilanova per la violenta agressió || La Guàrdia Urbana va arrestar el sospitós per un presumpte delicte de lesions\n© Els fets van tenir lloc dimarts a la tarda al carrer Pere Cavassèquia, a Pardinyes.\nLa Guàrdia Urbana va arrestar a última hora de la tarda de dimarts un veí de Lleida de 56 anys per arrancar l’orella d’una mossegada a un altre en una baralla a Pardinyes. Els fets van tenir lloc al voltant de dos quarts de nou del vespre, quan la Policia Local va ser alertada d’una agressió al carrer Pere Cavassèquia. Els agents que es van traslladar al lloc van observar una persona ferida que era atesa pel SEM.\nLa víctima, de 47 anys, va denunciar que havia discutit amb un conegut i aquest li havia mossegat l’orella. Després d’identificar el presumpte agressor, que es trobava al lloc i va reconèixer que s’havien barallat, va ser arrestat acusat d’un delicte de lesions. Per la seua part, el ferit, que requeria punts de sutura i un seguiment mèdic de la lesió, va ser traslladat en ambulància a l’hospital Arnau de Vilanova. Entre els últims casos de lesions s’ha de recordar que el jutjat penal número 3 de Lleida va condemnar el mes de novembre passat a mig any de presó un jove que va reconèixer haver trencat el nas a un vigilant de seguretat de la discoteca LaNuit de Lleida. Condemnat per un delicte de lesions, també li van imposar indemnitzar la víctima amb 1.370 €.\nEls Mossos van registrar més de 300 denúncies per lesions entre el gener i el març de l’any passat\nEls Mossos d’Esquadra van registrar el primer trimestre de l’any passat més d’un centenar de denúncies al mes per delictes de lesions a les comarques de Ponent. Segons les dades de la policia catalana, entre els mesos de gener i març es van comptabilitzar un total de 349 casos a la província de Lleida, la qual cosa representa un increment del 6% respecte al mateix període del 2018. Així mateix, els Mossos van arrestar setanta persones com a presumptes autores de delictes de lesions a les comarques lleidatanes, deu més que l’any anterior. El balanç de criminalitat del ministeri de l’Interior apunta que els casos greus de lesions van descendir a la província en els primers nou mesos del 2019.


Els Castellers\t- Història\tOriol Rossell i Almirall "Mascle de Sant Marçal" (1948-1952)\nRamon Sala i Miralles (1953-1956) Amb una bona formació autodidacta, en substituir el fundador, li tocà fer front a algunes situacions conflictives, derivades del que ell anomenava «la guerra dels enxanetes». Tot i això, pogué dirigir els primers quatres de set amb l’agulla al mig, la màxima fita dels Castellers de Vilafranca en els anys que lluïren el color rosat a la camisa. A finals del 1955, quan anà a viure a Barcelona, la colla restà temporalment dissolta, però tant ell com els seus fills hi continuaren vinculats durant uns anys.\nJosep Pedrol i Boix "Pedrola" (1957-1960) Fou el voluntariós cap de colla de la represa –amb camises de color verd que substituïren les de color rosat–, amb una primerenca sortida a Manresa, el 5 de maig del 1957, després de més d’un any d’inactivitat dels Castellers de Vilafranca. Durant el seu mandat, el consistori vilafranquí es constituí en un ferm valedor de la colla, fet que en facilità la reorganització. Sota la seva direcció es pogueren mantenir els castells de set de l’època inicial.\nCarles Domènech i Soler "Mènech" En la seva primera etapa com a cap de colla consolidà els castells de set i, amb el seu tarannà obert i dialogant, propicià l’entrada de nous membres. Anys a venir, tornà a agafar el timó, en un llarg mandat que es perllongaria fins a dues dècades, en les quals es féu el pas decisiu dels castells de vuit cap als primers castells de nou, procés que culminà en una memorable diada de Tots Sants del 1990, en la qual, per primera vegada al segle XX, una colla descarregava dos castells de nou folrats, el tres i el quatre, en una mateixa actuació. Amb esperit democràtic, sabé «repartir joc» entre els que l’acompanyaren en les diverses juntes, en una època que els Castellers de Vilafranca gaudiren d’una més gran projecció internacional i en la qual aquests reberen la Medalla de la Vila, de part del Consistori vilafranquí, i la Creu de Sant Jordi de la Generalitat de Catalunya. Un element clau per entendre el creixement posterior de la colla fou l’adquisició de Cal Figarot, l’any 1983, el nostre local social.\nJoan Bolet i Mateu"Garsa" (1963) Ja havia conduït els Castellers de Vilafranca en l’única actuació que tingué lloc el 1956, per Sant Raimon, i que fou l’última amb les camises de color rosat. Passats uns anys, s’avingué a comandar-los de nou, per espai d’una única temporada, la del 1963, any que coincidí amb la inauguració, a casa nostra, del monument als Castellers, el primer que s’aixecava al nostre país. Molt compromès amb l’entorn casteller, afable i proper, la seva personalitat castellera féu que es considerés, al costat del fundador, com un dels «pares» de la colla.\nLluís Giménez i Noguera (1970-1973) Carismàtic i amb uns grans dots de lideratge, dignificà encara més el paper de la colla davant de tot el món casteller i anà afegint nous èxits al seu palmarès, amb l’estrena d’alguns castells de vuit i una particular dedicació envers els pilars de més alçada. Sota la seva tutela, es donà un gran impuls a les celebracions de les diades de la colla i aquesta dugué a terme, a més, les primeres sortides dellà del país o, si més no, més enllà de la frontera estatal, a la Catalunya del Nord i a París. El punt àlgid en la seva trajectòria el constituí la primera victòria en un Concurs de Tarragona, el del 1972, que catapultà els Castellers de Vilafranca cap als llocs capdavanters de la castellística moderna.\nFrancesc Moreno i Luque "Melilla" (1995-2003) Fou el primer casteller dels que «baixen de dalt» a esdevenir cap de colla dels Castellers de Vilafranca. Amb experiència i un entusiasme desbordant, no exempt de seny però adobat també amb un punt de rauxa, i a recer d’un inusitat domini pilaner, situà la colla al zenit del món casteller, amb la recuperació de castells oblidats i introduint noves construccions. Sota el seu comandament s’aconseguí descarregar successivament, entre d’altres castells, la torre de nou amb folre i manilles, el quatre de nou amb folre i l’agulla, el pilar de vuit amb folre i manilles i el cinc de nou amb folre, a més de carregar la torre de vuit i el quatre de nou. El 15 de novembre del 1998 es trencà el sostre casteller en coronar el primer tres de deu amb folre i manilles de la història. Les victòries en tres concursos tarragonins –1996, 1998 i 2002– acabaren de guarnir una trajectòria que es dignificà encara més amb la insòlita gesta del 31 d’agost del 2001, quan els verds descarregaren alhora els tres i quatre de nou folrats.


Condicions de privacitat – Country Retreat | Web Oficial | Resorts a Mae Rim\nPer poder-te oferir la millor experiència possible, Country Retreat fa servir cookies pròpies i de tercers al web amb finalitats tècniques, analítiques i de màrqueting. Si segueixes navegant pel nostre web, significa que acceptes l'ús que fem de les cookies. Per a més informació, mira't el nostre Avís sobre les cookies.\nAquesta Política de privacitat s'aplica a countryretreat.asia, que és propietat i està operat per Country Retreat. Aquesta Política de privacitat descriu com recopilem i fem servir la informació que deixes al nostre web (countryretreat.asia), com ara les teves dades personals. A més, descriu les opcions que tens pel que fa a l'ús que fem de les teves dades personals i com pots accedir-hi i actualitzar-les.\nSi vols que es deixin de processar les teves dades d'acord amb el que s'estipula als propòsits C-F i no trobes cap opció per donar-te de baixa directament (com per exemple, a la configuració del teu compte), posa't en contacte amb info@countryretreat.asia .\nConfiem en tu per assegurar que les teves dades personals estan completes, són precises i estan actualitzades. Si hi ha cap imprecisió o canvi en les teves dades personals, cal que ens n'informis immediatament a info@countryretreat.asia . Gestionarem la teva petició d'acord amb la llei vigent.\nSi tens cap pregunta o queixa sobre com processem les teves dades personals o vols exercir els drets que es descriuen en aquest avís, pots posar-te en contacte amb nosaltres a: info@countryretreat.asia . També pots posar-te en contacte amb l'autoritat de protecció de dades local.


Divalterra | Divalterra col·labora amb Rurable en les primeres jornades sobre lideratge de la dona rural i emprenedoria\nDivalterra col·labora amb Rurable en les primeres jornades sobre lideratge de la dona rur[...]\nDivalterra col·labora amb Rurable en les primeres jornades sobre lideratge de la dona rural i emprenedoria\nMitjançant una subvenció de la Diputació de València i la col·laboració de Divalterra, el Grup d'Acció Local organitza huit sessions que se celebraran entre l'11 de març i el 22 d'abril\nEl Grup d'Acció Local Rurable, amb una subvenció de la Diputació de València a través de la Delegació de Desenvolupament Rural i Polítiques contra la Despoblació i la col·laboració del Servici de Desenvolupament Local de Divalterra, ha posat en marxa les primeres jornades en línia Lideratge de la dona rural i emprenedoria.\nAquest programa, que consta de huit sessions gratuïtes que se celebraran entre els pròxims 11 de març i 22 d'abril, està dissenyat per potenciar les dones que lideren la reconstrucció del teixit social i econòmic rural.\nPer al desenvolupament d'aquestes trobades es comptarà amb els docents Teresa Escrivá, llicenciada en dret, advocada i coach executiu; Gonzalo Acosta, coach executiu i terapeuta Gestalt, i Paz Buraglia, directora de recursos humans i coach executiu.\nEn les jornades, de caràcter experiencial, dinàmic i innovador, s'aplicarà la metodologia DISC per al creixement personal i per a l'àrea d'emprenedoria, i l'eina Canvas, que ajudarà a les protagonistes en la seua presa de decisions.\nLa ronda de sessions començarà aquest dijous, 11 de març, amb la jornada de presentació i inici: ‘Lideratge i habilitats directives’. A aquesta li succeiran unes altres els dies 23 de març: ‘Els 7 hàbits de les persones altament efectives’; 25 de març: ‘Marca personal’; 30 de març: ‘Comunicació’; 13 d'abril: ‘El paper dels rols dins de l'organització i el seu impacte’; 15 d'abril: ‘Gestió del temps i gestió del canvi’; 20 d'abril: ‘Acte d'emprenedoria a través de l'eina Canvas’, i el 22 d'abril: ‘Experiències de dones emprenedores i clausura’.\nDivalterra, a través del seu Servici de Desenvolupament Local, ha col·laborat oferint suport tècnic i servint com a enllaç amb les agències de desenvolupament local.\nMitjançant la xarxa ADL de la província de València, Divalterra potencia el paper dels tècnics locals dotant-los d'eines de gestió, formació específica i coordinació tècnica que facilita l'intercanvi de coneixements i bones pràctiques, i la participació en projectes comuns de millora del territori.\nRurable és una associació creada en 2016 amb l'objectiu d'impulsar els territoris de la Foia de Buñol-Chiva, la Plana d'Utiel-Requena i la Vall d'Ayora-Cofrentes.\nAixí l'agrupació, mitjançant la gestió del programa Leader, administrant els seus fons i atraient noves inversions, té com a principal objectiu impulsar un desenvolupament sostenible per als 23 municipis que s'integren en aquest espai i els seus quasi 75.000 habitants.


Vista «Mientras dure la guerra» (2019) d’Alejandro Amenábar em trobo com en les altres ocasions en què he pogut degustar una pel·lícula seva: no comparteixo l’opinió triomfalista generalitzada entre el públic i la crítica que celebra el treball del director espanyol, que una vegada i una altra – almenys en les peces que jo he vist, que no són pas totes – tenim algunes idees bones mal culminades i extraviades en un excés de pretensions que el realitzador no és capaç de formular amb èxit.\nD’entrada vull remarcar que l’obra té elements certament notables que em sembla just d’assenyalar: interpretacions excel·lents com la de Karra Elejalde mateix – sempre n’he sigut incondicional – i d’alguns secundaris com Patricia López, Tito Valverde o Luis Bermejo. També la intencionalitat explícita de connectar i fer dialogar passat i present, sempre necessari i especialment oportú en un moment com l’actual a l’Estat espanyol, que viu una prova d’estrès potser definitiva per al model definit en l’anomenada Transició amb la crisi territorial i la reacció que ha suscitat per part del poder central – en sentit ampli, i l’ascens de Vox com a punta de llança de la dretanització general de la política espanyola, amb l’afegit de l’episodi de l’exhumació del Dictador a finals de l’any passat.\nContraposat amb el talent individual i algunes bones intencions hi ha justament i per començar alguna interpretació que no m’ha convençut en absolut, començant per Eduard Fernández, un actor el qual sempre em sembla que fa d’Eduard Fernández i que, conseqüentment, no aconsegueix fer-me veure ningú que no sigui Eduard Fernández a cap paper que li cau a les mans, per molt que, com aquí, es parapeti al darrere de les grotesques i distintives mutilacions de guerra de Millán Astray. Tampoc Santi Prego, en el paper d’un Franco més proper al Manel Lucas del Polònia que al Caudillo real, em sembla gens encertat: intueixo que el personatge del Dictador pretenia reflectir una certa complexitat, però no s’aconsegueix estirar-lo més enllà de la caricatura, un dirigent que regala moments còmics com la trobada amb els nazis o el retrat dalt del cavall, amanit, esclar, pel sempitern recurs de la veu aflautada. Fins i tot la crueltat extrema i la implacabilitat que el caracteritzaren queden acomboiats per la tendresa de l’afectuós pare de família i cristià sincer que, al capdavall, només volia el millor per a Espanya. D’altra banda, i malgrat Errejalde, la dimensió i complexitat de la figura històrica d’Unamuno tampoc és capaç de treure el cap davant l’aposta deliberada per la construcció d’un personatge entranyable, un vell rondineta que no vol admetre els seus errors fins que, feliçment, la seva històrica esmena el reconciliarà amb els seus.\nDemanda massiva de taxis a la sortida d'Unamuno de la Universitat.\nI és que, de fet, si hi ha algun protagonista en aquest film, per damunt d’Unamuno, Franco o Millán Astray, és precisament Espanya. La pel·lícula és una lliçó de nacionalisme banal que farà bé d’incloure Michael Billig en alguna de les segures reedicions que tindrà la seva obra tan cèlebre als Països Catalans i no tant – quina casualitat – a la resta de l’Estat. La pel·lícula s’obre i es tanca amb dues banderes espanyoles, una de republicana i una de monàrquica, onejant al vent. La darrera, això sí, ho fa esfilagarsada, quan la guerra i la brutalitat s’han imposat fatalment per damunt de la raó.\nHeus aquí una altra oportunitat perduda. Enlloc d’universalitzar el missatge de la raó contra una barbàrie que a Europa s’amplificaria fins al paroxisme d’Auschwitz, el «venceréis, però no convenceréis» d’Unamuno – frase que, per cert, sembla que no és tan clar que pronunciés en aquell discurs que tampoc hauria anat com majoritàriament es pensa – no serveix més que com a punt de suport per al lament per l’Espanya que no ha pogut ser, una Espanya finalment tenallada per dos bàndols, i no pas un de sol, amb el bolxevisme i el feixisme/Millán Astray com a puntes de llança. La discussió d’Unamuno amb el company de tertúlia als afores de Salamanca és la mirada amable a aquest tarannà/condemna del «ser español»: discussió abrandada, però des del profund amor a la pàtria. Més enllà de la fabulosa escena de la substitució de la bandera espanyola tricolor per la bicolor instaurada per Carles III en què la Marxa Reial és una mena de campi qui pugui simfònic, i d’atribuir la condició de «separadores» als franquistes en relació al País Basc i Catalunya, la pel·lícula sembla anar molt en compte de demonitzar un bàndol per sobre de l’altre i sí que, en canvi, sembla insistir força a repartir responsabilitats entre la testosterona txusquera i el fracàs republicà.\nEn fi, una oportunitat perduda de fer cinema que brindi reflexió sense per això haver d'abandonar la claredat a l’hora de jutjar el conflicte, amb una sobrera càrrega de llagrimeta com va indicar l’Esteve Plantada en aquesta crítica. No és casualitat, en aquest sentit, que el director mateix ofereixi les respostes que ofereix en aquesta entrevista al diari Ara, que a més de molt reveladores ajuden a fer de guia de comprensió complemetària de què ens ha volgut dir al llarg d’aquest film. Val la pena destacar-ne algunes frases: «em va anar bé per conèixer millor la Guerra Civil, de la qual jo no en sabia res»; «En general no m’agrada ofendre»; «M’interessava confrontar el públic espanyol amb un símbol [la bandera espanyola] que, és cert, va ser recuperat per Franco, però és el que tenim»; «no volia retratar Franco com un ésser odiós. De fet, era un home molt afectuós amb la seva família, tractava bé els seus homes i volia salvar Espanya»; «A Espanya no ens queda més remei que conviure-hi tots els que hi som». En definitiva, el «yo no veo ni rojos ni azules, yo solo veo españoles» que va brandar el metafalangista Albert Rivera, parafrasejant el franquisme mateix, que plana en l'ADN de la gran majoria de veus públiques (i probablement privades) de l'Espanya espanyola.\nPotser venceràs a la taquilla, perquè tens sobrada força comercial. Però no convenceràs.\nVaja, almenys a mi.\nPublicat per Roger a les 4:02:00 0 que hi diuen la seva\nEtiquetes: cultura, història, memòria, política\nNo es pot començar de nou, després de tot això. "Un cel de plom", de Carme Martí; vida de Neus Català.\nHavia tingut llargament ajornada la lectura d'aquest llibre, cosa que he resolt aquesta setmana.\nM'ha agradat força, està ben escrit (hi ha alguna llicència formal a nivell literari que a mi m'hi sobra, però el conjunt està bé) i pensat com està per a un públic ampli, compleix el seu objectiu a la perfecció. Els (si no m'equivoco) 20.000 exemplars venuts, l'adaptació teatral que se n'ha fet i la conversió ara en còmic ho certifiquen amb escreix.\nLa història que s'hi explica, la vida de Neus Català, serveix per a il·luminar alguns aspectes poc i mal coneguts d'un dels moments més abjectes de la humanitat, els camps d'extermini del nazisme, però des d'una perspectiva singular sobre la qual cal aprofundir molt més encara avui.\nEn primer lloc, la perspectiva femenina de l'experiència dels camps. Català explica com quan va trobar-se amb Montserrat Roig que estava fent feina de documentació i investigació per a Els catalans als camps nazis, l'escriptora va quedar estupefacta quan la primera li va dir que existien els camps femenins com el de Ravensbrück, on ella havia estat internada. Els homes que havia entrevistat havien dit a Roig que els camps de dones no existien! De nou la tasca de memòria en aquest cas és doble: recuperar i mantenir la memòria de les persones que van ser deportades com a deportades; recuperar i mantenir la memòria de les dones deportades en tant que dones. Només cal fer un cop d'ull als principals títols de la literatura dels camps i de l'Holocaust per constatar que, de nou, la referencialitat correspon als homes i que es coneixen pocs o cap relat de dones: Semprún, Levi, Kertész, Steinberg o Amat-Piniella.\nEn segon lloc, malgrat que les pàgines dedicades a Ravensbrück i Flossenbürg són les centrals, i són, sens dubte, l'episodi més important, trobo molt interessant que hi hagi un gruix notable que explica la vida de Català de després de l'alliberament dels camps. Com es retorna a la vida després d'estar-se quinze mesos al regne de la mort? Quines són les seqüeles del pas per les tenebres, de rebre en pròpia pell maltractaments diaris continus, de patir humiliacions, d'estar observant la vilesa més extrema com a vector de funcionament? Com es digereix tot el que passa al teu voltant, saber que portes roba o que fas servir sabó fabricats a partir dels cossos de víctimes com tu? La somatització de l'infern va ser per a moltes de les persones que van sobreviure, una nova experiència infernal. Moltes d'elles es van suïcidar: no van poder-ho aguantar, es van immergir en el sentiment de culpa per haver sobreviscut, el record d'allò inimaginable els va corcar per dins fins a destruir-los (un exemple d'això el tenim en el llibre del post anterior: Maus, que hi centra la segona part de l'obra). Neus Català també va sobreviure a la càrrega dels camps i ho va fer fins als 103 anys. Una mena de victòria moral pòstuma contra els nazis, si bé la més important que els va infligir és la de poder engendrar vida. Català es pensava que havia quedat estèril i va tenir dos fills.\nFinalment, l'exemple de Neus Català també il·lustra l'exemple de tants i tants republicans espanyols i catalans que van lluitar contra Franco, contra els nazis, que van patir els camps, l'exili i la decepció perquè al final de la Segona Guerra Mundial la geopolítica va tornar a passar per davant de la justícia i va permetre la supervivència del règim franquista; i una altra decepció, encara, quan aquest acabava formalment per la mort al llit del Caudillo. Després de 1945 i fins a la mort del Dictador, gent com Neus Català van seguir de forma incansable la batalla contra el totalitarisme ranci que imperava a l'Estat espanyol.\nTot això enmig d'una vida llarga, que va travessar tot un segle (i que va tenir com a un dels darrers gestos la participació al Referèndum de l'1 d'Octubre, cosa que el llibre, acabat el 2011, lògicament no recull) i que inclou episodis com l'enfrontament del poble dels Guiamets, falç en mà i liderat per Català mateix, contra una patrulla de la CNT-FAI en defensa de les seves collites, o la proposta que es va fer a la militant catalana a l'exili de ser la tutora dels fills de Joan de Borbó a Suïssa (!) i que va rebutjar amb un eloqüent: "sóc comunista, jo!".\n"Un cel de plom" fa justícia, doncs, al seu propòsit, el de donar a conèixer la vida de Neus Català, i la significació que aquesta vida té per al segle XX a Catalunya, l'Estat espanyol i Europa. Al mateix temps, compleix el propòsit de la protagonista, que va esdevenir la seva obsessió després de l'alliberament dels camps: mantenir viva la memòria de les deportades i assassinades en aquell regne ominós. "Jo parlo per donar veu a les dones i parlo per les dones que van morir".\nPublicat per Roger a les 11:12:00 0 que hi diuen la seva\nEtiquetes: cultura, història, memòria


7:12 am - Thursday, 28 May 2020\nLa victòria va ser per a Rubén Diago i per a Irene Buj, els dos policies locals.\nLa localitat d’Almenara ha sigut aquesta vesprada la seu de la quarta edició de la 10k de l’IVASPE, carrera que per primera vegada se celebrava a la província de Castelló i en la qual han competit més de 200 atletes de les forces i cossos de seguretat així com d’emergències. Així entre altres han participat policies locals de moltes localitats, policies nacionals i autonòmics, guàrdies civils, militars de l’UME, bombers, protecció civil, i també el personal d’emergències, del 112, forestals o fins i tot sapadors paracaigudistes. A més en la prova entre altres també ha participat la campiona del Món de salt de longitud, Concha Montaner, el secretari autonòmic i director de l’Agència Valenciana de Seguretat i Resposta a les Emergències, José María Ángel i la directora del IVASPE, Ángeles Navarro.\nEls participants han hagut de donar dues voltes a un circuit urbà de 5k creat expressament per a l’ocasió, qualificat de trencacames amb pujades i baixades constants.\nPrevious articleMónica Oltra visita la Convenció del CERMI 2019\nNext articleEl PP de Castelló (PPCS) reclama el Fons de Cooperació


Condemnat a 22 anys de presó el veí de la Seu d'Urgell acusat d'abús de menors - Regió7\nCondemnat a 22 anys de presó el veí de la Seu d'Urgell acusat d'abús de menors\nLleida | 19·11·21 | 13:39 | Actualitzat a les 14:03\nEl veí de la Seu d'Urgell, acusat de pornografia infantil i abús sexual de menors, al judici a l'Audiència de Lleida ACN\nL'Audiència de Lleida ha condemnat a 21 anys i 11 mesos de presó el veí de la Seu d'Urgell acusat de pornografia infantil i abús de menors. Una de les víctimes va explicar al judici que quan tenia 14 anys, l'home li va pagar durant més d'un any un total de 16.000 euros per "fer de tot". La Sala ha donat credibilitat a aquest testimoni i també considera provat que tant ell com un altre noi de 16 anys, li van enviar imatges sexuals explícites perquè l'acusat els les demanava sota amenaça. L'Audiència també imposa a l'home 8 anys de llibertat vigilada quan surti de la presó i l'inhabilita per treballar en qualsevol feina que impliqui el contacte regular amb menors durant 26 anys.\nL'acusat, al judici, reconèixer que els nois li enviaven imatges sexuals però va dir que eren ells els que les hi enviaven. També va declarar que va pagar a un dels nois 5.000 euros en total però que "pensava que no feia res de dolent i que no era tan greu". "Ell (el noi) necessitava diners i m'enviava imatges però moltes ni les mirava perquè em feia cosa", va declarar l'acusat. "Com que no hi havia ni violència, ni amenaces ni res, no pensava que la cosa fos tan greu", va explicar.\nAquest noi, en canvi, va declarar que era l'acusat qui li demanava fotografies i vídeos de caràcter sexual i que en diverses ocasions van mantenir relacions sexuals en persona. "Una vegada em va pagar 2.500 euros de cop", va explicar, i en total calcula que l'acusat li va pagar fins a 16.000 euros en poc més d'un any, fins que el van detenir el març de 2020. El jove va dir al judici que aquestes pràctiques li feien "fàstic" però que es veia obligat a fer-les per aconseguir diners i perquè l'acusat l'insistia constantment. "Em va arribar a demanar 4 vídeos a la setmana", va explicar.\nUna altra de les víctimes va declarar que quan tenia 16 anys, l'acusat es va posar en contacte amb ell a través de les xarxes socials i li va demanar una fotografia de caràcter sexual. Ell, va afegir, s'hi va negar, però finalment li'n va enviar una perquè l'home el va amenaçar dient-li que sabia on vivia. "Li vaig enviar una per por però després va seguir insistint i no li vaig enviar cap més. Li vaig dir que parés, que era un sortit i al final em va deixar tranquil", va afegir.\nEls mossos que es va encarregar d'extreure i analitzar 2 mòbils, DVDs, una tauleta i l'ordinador de l'acusat, van explicar al judici que es van analitzar 6.248 fotografies i que, d'aquestes, unes 700 eren de menors en actes sexuals explícits. De les altres, moltes eren dibuixos sexuals "realistes" de joves. En les 700 reals, "es veien relacions sexuals entre diversos menors i també masturbacions", va explicar un dels agents. El mateix Mosso també va declarar que de les converses del mòbil s'extreu que era l'acusat qui demanava les imatges als menors. En una conversa, fins i tot, va explicar, l'acusat li va demanar al noi de 14 anys que ha denunciat els fets que faci un vídeo i li diu "com el vol, què ha de fer i li diu que ha de cridar més".\nEl cas es va destapar arran d'una investigació sobre la venda de marihuana en un institut\nEl Mosso encarregat de la investigació va explicar que els fets van ser descoberts arran d'una intervenció que van fer a l'institut on estudiava el menor de 14 anys. Els havien alertat que el noi venia marihuana a l'institut i quan hi van anar li van trobar més de 1.000 euros en efectiu a sobre. "Ell ens va dir que els diners que portava no eren de la venda de drogues, sinó que els hi havia donat un home a canvi de relacions sexuals i d'enviar-li imatges pornogràfiques", va explicar el policia.\nLa versió el noi, va afegir el Mosso, "quadrava" amb les actuacions fetes amb posterioritat. Va explicar que quan identifiquen l'home a qui es refereix el noi, registren casa seva, el garatge i el vehicle i que dins del cotxe troben més de mil euros en efectiu. L'acusat els reconeix llavors que eren per a un amic i els diu el nom del noi. A més, al mòbil li troben contingut pornogràfic del jove i al garatge troben preservatius usats i sense usar.\nDe tot el que es va recopilar, els Mossos dedueixen que l'acusat ha mantingut relacions sexuals amb menors i té guardades imatges de pornografia infantil. Segons els Mossos, hi hauria almenys tres menors amb qui ho aconsegueix, els dos denunciants i un altre noi que n'hauria estat víctima amb anterioritat.\nLa Fiscalia, al final del judici, va rebaixar la petició de pena dels 28 anys i mig de presó als 27 anys i 11 mesos en descartar el delicte de grooming perquè la segona víctima no era menor de 16 anys i no havia quedat demostrat si hi va haver videotrucada entre ell i l'acusat. La defensa demanava l'absolució de l'home i que, subsidiàriament, en cas que fos condemnat, se li apliqués l'atenuant de reparació del dany, de trastorn de personalitat i així com l'existència d'error de prohibició, és a dir, que no era conscient que no podia fer el que va fer.\nL'Audiència finalment l'ha condemnat a 21 anys i 11 mesos de presó. Concretament el condemna per un delicte de corrupció de menors (4 anys), un delicte continuat d'abusos sexuals a menor de 16 anys (10 anys), un delicte continuat d'elaboració de pornografia infantil amb víctimes menors de 16 anys (7 anys), una temptativa d'elaboració de pornografia infantil (7 mesos) i un delicte de tinença de pornografia infantil (4 mesos).


Visita combinada Castell de Subirats i Torre-Ramona - Ajuntament de Subirats\nVisita combinada Castell de Subirats i Torre-Ramona\nPublicat a les 13:47h a TURISME\tper\tRedacció\nEl proper dissabte dia 29 de juliol a les 10 hores es realitzarà una visita combinada al conjunt arquitectònic del Castell de Subirats i Santuari de la Mare de Déu de la Font Santa i el poble medieval de Torre-Ramona.\nEntre tots dos atractius turístics hi ha una passejada que connecta el castell i el poble medieval, en acabar, es farà una degustació d’una copa de cava a l’interior de la Confraria del Cava Sant Sadurní.\nDel Castell a Torre-Ramona hi ha una distància aproximada de mig quilòmetre. Sortida des del mirador. Dificultat: Fàcil-mitjà. Tan la baixada a Torre-Ramona com la pujada després del final de l’activitat es farà a peu. Es recomana portar calçat adient i gorra.\nPreu: 6€ (aquesta activitat està inclosa dins dels actes que s’ofereixen al llarg de l’any per a commemorar els 1.100 Anys del Castell de Subirats)\nPots reservar la teva experiència a www.enoturismepenedes.cat o trucant a l’Oficina de Turisme de Subirats. Tel. 93 899 34 99.\nDeclaració en defensa dels principis democràtics i dels drets civils i polítics\nConferència “Subirats; terra de bandits i bandolers”\n5ª edició del Cicle d’Activitats Rius amb Vida al Penedès


Ager - Castell d'Ager.\nCarretera L-904 i C-147 (línia autocars) fins a Ager\nEstació de ferrocarril (a 12 km) estacio de Ager, linea a Pobla\nEl castell d'Àger està situada al mig del poble y aquesta villa forma part de la zona pre-pirinenca al nord de la comarca de la Noguera. Àger està limitat, com si d'una fortificació natural es tractés, al nord per la serra del Montsec, al sud per la Serra de Montclús i, a est i oest, pels rius Noguera Pallaresa i Noguera Ribagorçana respectivament.\nEs pot arribar amb el cotxe\nCoordenada UMT x=314562m y=4652512m\nConjunt monumental de St. Pere: Col.legiata i castell. Recinte fortificat d'estil romànic/neogòtic promogut per Arnau Mir de Tost al segle XI en el context de la reconquesta de la Vall d'Àger i entorn al quals sorgí la vila.\nS'aixecà sobre les ruïnes de l'antic castell romà i posteriorment àrab. Entre el 1034 i 1047 es construí el castell-palau i la insigne església de la Col.legiata que es confià a una comunitat de canonges. Al segle XIV es començà el claustre , promotor del qual fou el comte Pere d'Urgell, que es finalitzarà al segle XV.\nDe l´antic esplendor de St. Pere queden ornaments i pintures murals repartits entre el Museu Diocesà de Lleida, el Museu Nacional d'Art de Catalunya i els Estats Units.\nAbsis de la col-legiata dedicada a sant Pere, situada sobre la vila d'Àger (Noguera), dins les muralles del castell, al costat del palau dels vescomtes.- 1920 Creador:Salvany i Blanch, Josep\nClaustre de l' església de Sant Pere d' Àger - 1920 Creador:Salvany i Blanch, Josep\nVista de Sant Pere d' Àger - 1920 Creador:Salvany i Blanch, Josep\nEscacs de critall de roca Mozarab tobat al Castell


Josep M. Aragonés, nou Patró d’Honor de la Fundació Aula de Cinema Col•lecció Josep M. Queraltó | A quest for adream\nJosep M. Aragonès, postproductor d’ofici amb més de quaranta-cinc anys d’experiència, va ser nomenat nou Patró d’Honor de la Fundació Aula de Cinema Col·lecció Josep M. Queraltó el 26 de març de 2015 en un acte celebrat a la nova seu del Col • legi Oficial d’Òptics d’optometristes de Catalunya a Barcelona.\nJosep M. Queraltó, president de la Fundació, li va lliurar a Josep M. Aragonès el diploma que l’acredita com a Patró d’Honor davant una nodrida concurrència, entre la qual es trobava el director de fotografia Tomàs Pladevall, també Patró d’Honor de la Fundació. A Queraltó i al Josep Maria Aragonès els uneix, a més d’una amistat i una llarga relació professional, un profund amor pel cinema en la seva vessant més tècnica. El cinema digital i el 3D són temes que els apassiona a tots dos i que des de fa temps els ha portat a mantenir llargues xerrades i debats.\nDesprés d’aquest acte, Josep M. Queraltó va fer cessió d’un aparell òptic antic per graduar la vista, pertanyent a la seva col·lecció de més de 20.000 objectes de material cinematogràfic i audiovisual, al Col • legi Oficial d’Òptics que van acceptar amb satisfacció el seu president , Alfons Bielsa, i el membre de la junta directiva del Col • legi Francesc Campo.


PSOE i ERC comparteixen voluntat d’encarrilar el “conflicte polític”\nPrimer pas per a l’entesa de socialistes i republicans malgrat les discrepàncies\nImatge de la reunió entre el PSOE i ERC d’aquest dijous (EP)\n29/11/2019 01:53 | Actualizado a 29/11/2019 01:54\n“ Seguim”, van celebrar ahir a la nit a la direcció del PSOE després d’una primera reunió de dues hores i mitja al Congrés amb l’equip negociador d’ERC. Un primer pas cap a l’ entesa de socialistes i republicans, malgrat les discrepàncies, per desbloquejar la investidura de Pedro Sánchez i la governabilitat d’ Espanya. És a dir, uns nous pressupostos. Res no serà senzill, però el primer és parlar.\nEls prolegòmens de la cita ja van ser esperançadors per als socialistes, perquè a Ferraz van advertir l’ afany dels republicans per transmetre’ls que “serien raonables i no ens posarien en una situació impossible”. És a dir, que no plantejarien exigències inassumibles per al PSOE, com l’autodeterminació, els indults dels líders independentistes condemnats o la polèmica figura del relator en una futura negociació entre els governs d’ Espanya i Catalunya. Així, totes dues parts van fer un primer pas.\nELS REPTES PER AFRONTAR\nEl PSOE anteposa l’agenda social, en què és més afí a Esquerra, al debat territorial\nA les cinc de la tarda, en una de les sales de la coneguda com a zona de menjadors de gala a l’ampliació del Congrés, es van asseure els dos equips negociadors. A l’esquerra, i armada amb bolígrafs que reclamen la llibertat de Carme Forcadell, la delegació republicana integrada per la secretària general adjunta d’ERC i portaveu del partit, Marta Vilalta; el portaveu al Congrés, Gabriel Rufián,\ni el president del seu consell nacional, Josep Maria Jové. A la dreta, la vice-secretària general i portaveu socialista a la Cambra Baixa, Adriana Lastra, acompanyada pels secretaris d’organització del PSOE i del PSC, José Luis Ábalos i Salvador Illa. I, al final de la llarga trobada, les dues parts van emetre sengles comunicats. Hi destaquen tres consideracions coincidents, i gairebé extretes literalment del comunicat conjunt que els governs de Pedro Sánchez i de Quim Torra van subscriure al palau de Pedralbes, el 20 de desembre del 2018. Precisament el vicepresident del Govern i home fort d’ERC, Pere Aragonès, va receptar agafar com a base el document de Pedralbes per obrir ara la negociació. Una idea compartida per la seva homòloga al govern d’ Espanya, la vicepresidenta Carmen Calvo.\nAquestes tres qüestions coincidents extretes de Pedralbes són la constatació que hi ha un “conflicte polític” a Catalunya, que els diagnòstics sobre el problema difereixen entre les dues parts i que, en tot cas, la solució només pot arribar a través del diàleg.\nEls dos equips negociadors es tornaran a veure al Congrés dimarts\nModerat optimisme, per tant, en el comunicat dels socialistes: “Ha estat una primera aproximació en què s’ha pogut constatar l’existència de diferències però també de punts de trobada i una voluntat compartida de diàleg que permeti desencallar la formació de govern i assegurar l’estabilitat política necessària”.\nL’estabilitat esmentada, que per al PSOE no només requereix que hi hagi investidura sinó també nous pressupostos, permetria afrontar “una agenda de drets socials, la recuperació de drets civils i laborals retallats pels governs del PP i la situació industrial a Catalunya i al conjunt d’ Espanya, en particular el sector de l’automoció”. El PSOE fa èmfasi i anteposa així l’agenda social i fins i tot industrial, en un sector clau a Catalunya com és l’automoció, al debat territorial. Tot i això, situa en el marc de governabilitat també encarrilar el conflicte polític a Catalunya des del diàleg i l’ entesa institucional.\nLa reunió, segons subratlla el comunicat socialista, es va produir “en un ambient de diàleg constructiu i amb voluntat d’ entesa”. “És un primer pas per treure el país de la situació de bloqueig en què es troba i donar a Espanya el govern progressista que han triat els ciutadans”. És a dir, l’executiu de coalició entre el PSOE i Unides Podem.\nSocialistes i republicans, a més, es van citar per continuar dialogant. I ja van fixar data i hora per a una segona reunió: dimarts que ve, altre cop a les cinc de la tarda, i al Congrés dels Diputats.\nGOVERN I ESTABILITAT\nSánchez busca un acord per resoldre la investidura i tenir nous pressupostos\nAhir la delegació d’ERC va marxar preocupada. Però l’optimisme mesurat del seu comunicat es basa en la constatació que hi ha un punt de partida comú en el reconeixement de la “naturalesa essencialment política” del conflicte català i en la necessitat, per tant, d’abordar-ne les solucions des de l’àmbit de la política. Aquesta assumpció implica que serà “el diàleg institucional i de partits” l’eina per provar de reconduir la situació. Una recepta a què s’afegeix, explica ERC, la possibilitat d’implicar la societat civil en el necessari diàleg polític, que afegeixen els adjectius “obert i sincer”.\nEls republicans posen sobre la taula les que consideren condicions bàsiques perquè el diàleg fructifiqui i no sigui una simple escenificació de distensió sense contingut polític: “Que el diàleg sigui entre governs”. Una petició que ja va articular Aragonès a La Vanguardia dilluns. En segon lloc, que aquest diàleg polític s’afronti “sense apriorismes ni temes vetats”, en al·lusió a la urgència que té per Esquerra presentar a la taula les seves aspiracions de reconeixement del dret d’autodeterminació, també a la necessitat de la ratificació de la població catalana de les solucions que s’arbitrin, així com de tractar la situació penal dels condemnats. El tercer pilar per a aquests espais de negociació és que es posin en marxa “amb calendari”, per conjurar la temptació que es converteixin en fòrums on aparcar el problema i dilatar la consecució d’acords o solucions operatives. I el quart, que s’arbitrin “garanties de compliment”. És a dir, que siguin fòrums vinculants respecte als acords que s’adoptin. De moment, ERC es manté en el vot negatiu per a la investidura de Sánchez, si bé comparteix la voluntat de diàleg i entesa.


Almassora renova l'oferta de tallers d'oci i temps lliure\nLa regidora de Cultura, Isladis Falcó, i la tècnic del departament, Lola Sanz, han presentat aquest matí la programació de les activitats d'oci i temps lliure per al nou curs. Restauració de mobles, dansa, pintura sobre tela, tambors i bombos o indumentària flamenca són algunes de les propostes. El termini de preinscripció per als 13 tallers s'estendrà del 20 al 28 de setembre. El sorteig per als grups amb excedent de demanda serà el 3 d'octubre i el 5 es publicaran les llistes. La matriculació anirà del 10 al 17 d'octubre.\nEl preu de cada curs està articulat segons la taxa municipal i el nombre d'hores que comprèn, que oscil·len entre 22 i 100. Entre les novetats d'aquesta edició destaca indumentària flamenca (dimarts), psicomotricitat per a la iniciació a la dansa (dimecres), classes de patchwork o puntes de randa (dijous). Els tres es desenvoluparan en l'edifici de Ca la Vila en horari vespertí.\nPer la seua banda, les instal·lacions de la plaça Major també acolliran el curs crea i decora o restauració de mobles (dimarts o dijous), així com pintura i dibuix (dilluns o divendres). Per la seua banda, els centres socials de Corell i Sant Felip tornaran a oferir classes de pintura sobre tela en dies alterns per a atendre l'elevada demanda de places que es repeteix cada any en aquesta modalitat.\nEn últim terme, els afeccionats a la música disposaran d'una nova edició de l'Escola Municipal de Tambors i Bombos tots els divendres en el Auditori Les Boqueres, mentre que l'alumnat de dolçaina i tabal realitzarà els assajos en la Casa de la Música dimarts i dijous. En últim terme, l'Ajuntament d'Almassora obrirà grups infantil, iniciació per a adults i perfeccionament per a adults en l'apartat de dansa tradicional.\nLa regidora de Cultura ha animat a majors i xicotets a sumar-se a "una oferta que sorgeix de les peticions veïnals que hem anat rebent i que esperem satisfaça a un públic amb inquietuds molt diferents". A més, ha avançat que en breu es farà pública la programació cultural del pròxim trimestre perquè els interessats puguen retirar el seu abonament en l'Ajuntament d'Almassora.


El bòrax s'origina de forma natural en els dipòsits d'evaporites produïts per l'evaporació contínua dels llacs estacionaris. Els dipòsits més importants es troben prop de Boron, Califòrnia i d'altres llocs del sud-oest americà, en les llacunes salines a Bolívia, el Desert d'Atacama a Xile, i el Tibet. El bòrax també es pot sintetitzar a partir d'altres compostos del bor. Es troba associat comunament a ulexita, trona, thenardita, nitratina, hanksita, halita, guix, glauberita, gaylussita, calcita i aftitalita.\nObtingut de «https://ca.wikipedia.org/w/index.php?title=Bòrax&oldid=22230333»\nDarrera modificació: 4 nov 2019 a les 17:19


Aquest cap de setmana, siguem SAIG! | contrainfo.cat | Projecte contrainformatiu autogestionat de Mallorca\nPàgina principal » Art i cultura, Ciutat, Coneixement lliure, Difusió i pensament crític, General\nPublicat per myotragus dia 16 setembre 2015 – 12:46Cap comentari | 301 views\nEls propers dissabte 19 i diumenge 20 de setembre de 2015 a la plaça del Pes de sa Palla (Ciutat) celebraren SAIG, la I Trobada de Mitjans Lliures de Mallorca. Aquest encontre està pensat per tal de visibilitzar, enxarxar, debatre, repensar i impulsar els diferents mitjans comunicatius autogestionats de Mallorca o, perquè no, ser la llavor de nous projectes. Ens agradaria molt que vos engresqueu a acudir i participar a Saig. Creiem que sense la participació activa dels diversos Moviments Socials als mitjans lliures, aquests darrers perden la seva raó de ser.\nPer això, el dissabte horabaixa tendrem una jornada d’exposició i reflexió: tractarem d’exposar el perquè del sorgiment dels mitjans alternatius, mirarem de traçar una cronologia històrica dels diferents mitjans contrainformatius illencs que ja no estan en actiu (Ràdio Activitat, Butlletí Estel Negre, Cultura Obrera, Barri TV i Sa TevaVisió) i acabarem aprenent d’altres projectes consolidats fora de l’illa (La Directa, Metromuster i Ràdio Bronka). D’aquesta manera començarem a preparar el terreny per la jornada següent…\nI el diumenge serà dia per passar a l’acció. Al matí, anirem per feina i intentarem entre totes fer una radiografia crítica de Canamunt, el barri que acollirà Saig. Ens dividirem en tres grups (escrit, audiovisual i radiofònic) i, a través de diversos tallers, dibuixarem Canamunt des de tres punts de vista: la gentrificació, l’ordenació cívico-urbana i el moviment veïnal. Amb aquesta dinàmica pretenem visibilitzar les potencialitats de les que disposem.\nPer acabar, el diumenge horabaixa, arribarà l’hora de la veritat. Una vegada ja haurem reflexionat, el dissabte horabaixa, sobre el paper dels mitjans lliures i d’haver practicat el diumenge dematí per posar a punt les nostres habilitats comunicatives, serà moment de debatre obertament les possibilitats, limitacions i carències dels projectes comunicatius lliures dels que disposem avui dia. En aquest punt esperem amb moltes ganes la vostra participació, volem que vos engresqueu a formar part del moviment contrainformatiu.\nDes de contrainfo.cat sempre hem defensat que la comunicació ha de ser el més horitzontal i descentralitzada possible, per tal que hi puguin participar totes aquelles persones que així ho desitgin. Sempre hem aspirat a ser una eina a l’abast de totes, mirant de fomentar l’autogestió comunicativa dels moviments socials. Aquest cap de setmana, tenim una gran oportunitat per trobar-nos i construir juntes.


Adú i l'epopeia de la immigració | El Cinèfil\nInici Crítica Crítica de pel·lícules\nAdú i l’epopeia de la immigració\nEl gener del 2020 arribava a les nostres sales de cinema una pel·lícula que sembla cridada a escombrar cap a casa seva gran part dels Premis Goya 2021. Adú, és una cinta coral amb tres històries interconnectades on la immigració “il·legal” és l’element que uneix les trames. El seu director, Salvador Calvo, és un cineasta amb una àmplia experiència en el món de les sèries (Lo que escondían sus ojos, Capitán Alatriste, La Duquesa) i que ja va cridar l’atenció al cinema el 2016 amb 1898. Los últimos de Filipinas. Produïda per la catalana Iriku Films juntament amb Mogambo, Mediaset i Telecinco (entre d’altres), la pel·lícula ha estat distribuïda per Paramount Pictures al nostre país i per Netflix a diversos territoris com els Estats Units o l’Argentina. Actualment està disponible al catàleg de Netflix a l’estat espanyol. També va ser el 5è film més taquiller del 2020 (amb més d’un milió d’espectadors) i el 2n de la llista del cinema espanyol per darrere de Padre no hay más que uno 2 (film amb més espectadors del 2020).\nEn un intent desesperat per arribar a Europa un nen de sis anys i la seva germana gran esperen per colar-se en els cellers d’un avió. No massa lluny, un activista mediambiental contempla la terrible imatge d’un elefant, mort i sense ullals… No només ha de lluitar contra la caça furtiva, sinó que també haurà de retrobar-se amb els problemes de la seva filla mimada acabada d’arribar d’Espanya. Milers de quilòmetres al nord, a Melilla, un grup de guàrdies civils es prepara per enfrontar-se a la furibunda multitud de subsaharians que ha iniciat l’assalt a la tanca. Aquestes subtrames que aparentment no tenen res a veure es veuran subtilment unides en un plat amb ingredients ben diferents però un mateix drama en comú.\nEl film te diverses virtuts i l’encaix (de guió) entre les tres històries és un dels encerts de la pel·lícula. També ho són els actors malgrat que en algun moment poden exagerar una mica (sobretot Anna Castillo). Tots entren en el seu registre i fan creïble un conjunt que resulta a la vegada exòtic i atraient. No podem deixar de mencionar la labor del director ja que capitanejar un vaixell on hi ha tres històries, diversos països implicats i estrelles del cinema ibèric de primer nivell no és pas una tasca fàcil. Salvador Calvo demostra que en els reptes es fa gran i rubrica un film rodó que, a més, és una (triple) història reivindicativa i necessària. No serà gens estrany que arrasi als Goya.\nEl millor: L’encaix de totes les peces del complex puzle.\nEl pitjor: L’exageració d’algun personatge fa poc creïbles alguns moments.\nArticle anteriorL’univers ‘Blade Runner’ continua en una sèrie\nArticle següent‘The Undoing’: un whodunnit convencional


Holiday home S-29753 Corumbela 35 Spain Sayalonga Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home S-29753 Corumbela 35 Spain-, Sayalonga, Sayalonga, Espanya - Veure al mapaHoliday home S-29753 Corumbela 35 SpainVeure més fotosPiscinaVeure més fotosVeure totes les 25 fotosVeure al mapaParticularitats que li encantaranjardíaparcament de cotxes\nSobre l'allotjamentDescripcióTant si es tracta d'un viatge de plaer com si és de negocis, Holiday home S-29753 Corumbela 35 Spain és una elecció d'allotjament magnífica quan visiten Corumbela. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Holiday home S-29753 Corumbela 35 Spain, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, reproductor de DVD/CD, cuina americana, nevera, forn microones a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior. Sigui quina sigui la seva raó per visitar Corumbela, el Holiday home S-29753 Corumbela 35 Spain és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Coses a fer, maneres de relaxar-sejardípiscina [exterior] Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióempolles d'aigua de cortesiarentadorabanyeraforn microonesreproductor de DVD/CDcuina americananevera Idiomes ParlatsEspanyol Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Cap Vermell - El judo Reshinkan acull els entrenaments del Centre de Tecnificació de Mallorca\nEl judo Reshinkan acull els entrenaments del Centre de Tecnificació de Mallorca\nDurant aquestes vacances de Nadal, l'equip de la Federació Balear de Judo Tecnificació Mallorca no va descansar. Els 30 al·lots i al·lotes que ens representaran en aquests dos mesos a les Copes d’Espanya vàlides per a la classificació de la fase final nacional, a més del campionat de les Illes Balears i Sector sub 21\nLes instal·lacions del Renshinkan han servit perquè els infantils i júniors completin la seva preparació per la propera cita el proper cap de setmana a Tortosa. Els cadets i sèniors tenen el seu esdeveniment al març, en què els menors de 21 anys tenen el seu compromís autonòmic i nacional.\nL’equip tècnic de professors del Centre de Tecnificació de Mallorca no ha perdut detalls a l’hora de perfeccionar la seva preparació.\n4 judoques en edat escolar de Reshinkan participen en la Copa d’Espanya de Tortosa\nIrene Alba, Wassim el Arjouni, Marc Vives i Soy Theunisse són 4 dels components que representaran a la Tecnificació Mallorca a la Copa de la ciutat catalana. Els judoques estan molt motivats i per a alguns d’ells és la primera vegada que competeixen en un campionat d’aquestes característiques. L’objectiu és pujar a les posicions més altes.


El Síndic de Greuges insta Educació a modificar les normes de la votació de la jornada contínua - Diari La Veu\nEscriba el número 759586\nImatge d\_'arxiu de les famílies votant en els centes escolars.\nEl Síndic de Greuges del País Valencià ha recomanat a la Conselleria d'Educació que estudie canviar la normativa que regula el procés per implantar la jornada contínua als centres escolars de manera que en el recompte de vots es tinga en compte el total dels emesos i no el cens global. L'objectiu, assegura, és augmentar la "participació i implicació" de les famílies en els processos de decisió.\nAixí, el defensor del poble valencià ha dictat una resolució, consultada per Europa Press, arran d'una queixa formulada per més de 300 famílies d'alumnes d'un col·legi sobre l'"excessiu" percentatge que, al seu parer, exigeix l'administració per permetre que s'aprove la jornada contínua, que actualment està fixat en el 55 per cent del cens total.\nEls promotors de la queixa opinen que "hauria de ser el 55% dels vots emesos" i subratllen que "si es té en compte el total del cens es dóna per fet que qui no acudeix a votar votarà en contra de la proposta".\nEn la seua recomanació, el Síndic assevera que "la norma és clara quant al còmput de vots" però apunta que "no és menys cert que hi ha un línia de posicionament, com és la que defensen aquestos pares i mares del centre escolar, de matisar la forma de còmput i donar prioritat a la participació i, per tant, al compromís de la comunitat educativa en la gestió del centre".\nEscriba el número 561800


LCD quadrat d'1,3 polzades amb tacte per a proveïdors de rellotges i fàbrica de la Xina - llista de preus a l'engròs - PANASYS\nPantalla LCD quadrada d'1,3 polzades amb tacte per al rellotge\nEspecificació general NMLCD-S013240240-CTP-CLB és un mòdul LCD de matriu activa en color que incorpora silicona amorf TFT (Thin Film Transistor). Està compost per un panell TFT-LCD en color, un controlador IC, FPC i una unitat de llum de fons i amb un panell tàctil capacitiu (CTP) i amb un bisell de lent de cobertura (CLB) ...\nNMLCD-S013240240-CTP-CLBés un mòdul LCD de matriu activa acolor que incorpora silicona amorf TFT (Thin Film Transistor). Està compost per un panell TFT-LCD en color, un controlador IC, FPC i una unitat de llum de fons i amb un panell tàctil capacitiu (CTP) i amb un bisell de lent de cobertura (CLB). L'àrea de visualització del mòdul conté 240 x 240 píxels. Aquest producte compleix el criteri ambiental RoHS. Aquest producte està dissenyat per al rellotge.\nARTICLE CONTINGUTS UNITATS\nTipus de LCD TFT / Transmissiu / Normalment negre\nMida 1.3 Polzades\nAngle de visió Tots O' Rellotge\nMode de visualització Normalment negre O' Rellotge\nPantalla LCD (W * H) 26.85*29.55 mm\nÀrea activa (W * H) 23.4*23.4 mm\nDot Pitch (W * H) 0.0975*0.0975 mm\nNombre de punts (píxels) 240 (RGB) * 240\nTipus de llum de fons 2 LEDs\nLuminància superficial 310 (Tipus) cd / m2\nAmb / Sense TP Amb TOUC capacitiu\nLCD quadrat de 1,3 polzades 240 * 240 amb tacte capacitiu dissenyat per al rellotge\n1. Digueu-ne el model.andquantitat'\n4. Rebut el pagament i la distribució de la producció.\n7. Per obtenir més informació, contacteu amb: info@panadisplay.com.\nSom un dels principals proveïdors de pantalla quadrada de 1,3 polzades amb dispositius tàctils per a proveïdors de rellotges a la Xina. Amb tecnologia avançada, us podem assegurar l’alta resolució i el bon rendiment dels nostres productes. Benvingut a obtenir la mostra gratuïta i la llista de preus de la nostra fàbrica.\nHot Tags: Lcd quadrat d'1,3 polzades amb tacte per al rellotge, Xina, proveïdors, fàbrica, venda a l'engròs, llista de preus, mostra gratuïta\nPantalla circular de 1.3 polzades IPS per a pantalla...\nPantalla LCD Rectangular TFT de 1.3 polzades 240 * 2...


POLÍTICA - 18/09/2019 22:06 / ACN / Redacció\nEl PSOE de Sabadell es veu obligat a rectificar i no endolla la parella d'aquesta regidora\nEl govern de Sabadell ha decidit finalment no contractar com a assessor la parella de la primera tinenta d'alcalde, Marta Morell (Podem). La decisió s'ha pres després que la Comissió Ètica Pública de l'Ajuntament ho desaconsellés en un informe emès la setmana passada. Concretament, en el punt 2 de l'informe s'assegura que el nomenament "incompleix" el Codi Ètic si la senyora Morell hi ha intervingut -que es dona per fet- i en el 4 remarca que "els càrrecs electes han d’evitar conductes que puguin comprometre o donar la impressió que comprometen l’exercici independent del servei públic". Des d'ERC, principal grup de l'oposició, s'ha valorat positivament la decisió del govern municipal, però s'ha lamentat que el fitxatge de l'assessor s'hagi aturat a l'últim moment "generant dubtes sobre l'ètica del govern de la ciutat".\nLa contractació de la parella de Morell va ser objecte de polèmica al ple municipal del passat 26 de juliol quan les crítiques de tots els grups del consistori va obligar l'alcaldessa, Marta Farrés, a consultar a la Comissió Ètica Pública.\nTambé al cinturó roig de Barcelona, a Viladecans, el PSOE va endollar el germà de Pepe Zaragoza, en aquest càrrec absurd i innecessari. Amb un bon sou i unes bones condicions horàries, és clar (VEURE AQUI).\nParaules clau: PSOE SABADELL RECTIFICAR ENDOLLA PARELLA REGIDORA


The Gramophone Allstars Big Band enceta la temporada al Teatre-Auditori - Ajuntament del Morell\nThe Gramophone Allstars Big Band enceta la temporada al Teatre-Auditori\nLa música jamaicana fusionada amb soul i jazz escalfarà la nit de dissabte al nostre municipi.\nEs tracta del primer espectacle de la programació hivern-primavera del Morell.\nLa tornada a la rutina després de més d’un mes d’activitats de Nadal, al Morell és sinònim, des de ja fa uns quants anys, de l’inici de la temporada hivern-primavera del Teatre-Auditori. Una programació que enguany portarà fins a casa nostra pràcticament una desena d’espectacles de primera línia.\nEls encarregats de trencar el gel, i mai més ben dit, seran The Gramophone Allstars Big Band, aquest dissabte 12 de gener i a partir de les 21 hores. La banda catalana compta amb algunes de les veus més potents del nostre panorama musical, com són Judit Neddermann, Kathy Sey i Yolanda Sey, i farà sonar al nostre municipi els temes del seu darrer disc, “Maraca Soul”.\nI és que després del triomf de “Jazzmaica”, amb el qual van fer més de 60 concerts arreu del país, la formació capitanejada pel saxofonista Genís Bou torna amb un treball que obre el ventall rítmic de la Big Band cap a les sonoritats caribenyes, boogaloos i calypsos, ska vintage o funk. Uns estils que es filtren en aquest nou disc per a portar un repertori de procedències diverses, des d’Stevie Wonder a Nina Simone, de Detroit a l’Spanish Harlem, i tot sota el prisma d’un dels grups més rellevants del nostre territori.


IMMOACASA - Casa en venda en Centre per 375.000 € - 01435\nIMMOACASA - Casa en venda a Centre per 375.000 € 01435\nUs agradaria viure rodejats de natura i poder-la gaudir, amb vistes espectaculars al Parc Natural del Montseny, amb màxima tranquil·litat i privacitat? Doncs aquesta és la vostra casa ideal, ubicada al poble de Vilad...\nUs agradaria viure rodejats de natura i poder-la gaudir, amb vistes espectaculars al Parc Natural del Montseny, amb màxima tranquil·litat i privacitat? Doncs aquesta és la vostra casa ideal, ubicada al poble de Viladrau en una parcel·la de 1.035 m2 de forma rectangular i edificada en dos plantes. Consta de 165,05m2 construïts i de 109,40m2 útils distribuïts en un gran rebedor que comunica a la cuina totalment equipada, i també dona entrada a la sala d´estar-menjador amb llar de foc i sortida directe al porxo i jardí, on hi trobem les escales per arribar a un estudi a la planta sota-coberta. A la zona de nit hi ha tres habitacions dobles i dos banys complerts. Aquesta bonica casa construïda amb materials de gran qualitat, amb sostres de fusta, tancaments i porticons de fusta amb vidres dobles, donant un toc rústic i molt acollidor per viure amb tranquil·litat i harmonia. Està dotada de calefacció amb gas propà, alarma, garatge per a un cotxe de 24,65m2 construïts, barbacoa, porxo de 5,30m2 construïts per gaudir de les tardes d´estiu i jardí de 901m2 aproximadament amb un preciós mantell de gespa i arbres. Vols que te la ensenyem? Producte Apialia.


Àrea de Foment de la Llengua Occitana i de la Llengua de Signes Catalana\nCap de l'Àrea de Foment de la Llengua Occitana i de la Llengua de Signes Catalana (e.f.)\n- Estudiar, proposar i impulsar actuacions, recursos i eines de referència per a la divulgació de la llengua de signes catalana i per a la presència i normalització de l'ús públic.\n- Promoure la formació en llengua de signes catalana, especialment en el si de l'Administració de la Generalitat.\n- Promoure l'establiment d'un marc de referència per a l'aprenentatge de la llengua de signes catalana per a persones adultes, d'acord amb les directrius del Consell d'Europa en matèria d'ensenyament de llengües.\n- Donar suport a l'activitat del Consell Social de la Llengua de Signes Catalana, coordinar-la amb les entitats acadèmiques, de recerca i d'ensenyament de la Llengua de Signes Catalana i promoure el diàleg amb les entitats del sector de persones sordes i sordcegues signants.\n- Estudiar, proposar i impulsar actuacions i recursos adreçats a la població adulta per a la difusió de la llengua occitana.\n- Vehicular la coordinació amb l'Administració del Conselh Generau d'Aran per a les polítiques de normalització de l'aranès, i donar suport al Consell de Política Lingüística de l'Occità Aranès.\n- Fer el seguiment de la normativa lingüística fixada per l'Institut d'Estudis Aranesi.\n- Col·laborar amb organismes i entitats culturals i acadèmiques per a l'estudi i el foment de la llengua i el desenvolupament de recursos lingüístics específics per a l'occità.\n- Fer el seguiment de la llengua occitana i la llengua de signes catalana, i emetre'n informe, en relació amb l'aplicació de la Carta Europea de Llengües Regionals o Minoritàries del Consell d'Europa, i amb altres organismes europeus d'avaluació de llengües\n- Qualsevol funció de naturalesa anàloga que se li encarregui.


A través del joc els nens aprenen a respirar, a concentrar-se i relaxar-se per després saber aplicar aquestes tècniques en qualsevol moment de la seva vida, ja sigui en els estudis com a casa.\nAprenen com es mou el seu cos, a través de les postures de ioga. I això els hi dona més flexibilitat i llibertat que també és una altre manera de relaxar-se i d'assentar les bones postures corporals.\nEs treballa amb les pilotes medicinals, amb globus per la respiració, pintant mandales per la relaxació, cantant i ballant, practicant les postures de ioga imitant els animals i els elements de la natura, com el lleó i l'arbre que són dues postures que els hi donen molta seguretat i equilibri.\nEls fonaments psicològics de les sessions que utilitza la professora pertanyen a la psicologia positiva. S'introdueixen els conceptes d'alegria, felicitat, ordre, saber compartir, saber adaptarse, amor i respecte.\nÉs un espai a on poden parlar i a on se senten escoltats.\nJúlia i Nuria condueixen les classes de forma divertida, respectuosa i amb molt rerafons. La cosa que els hi agrada més a la vida és estar envoltades de nens!\nAl final de la classe a través de contes i música els nens entren en l'estat de relaxació.


Quaderns de l’ICA número 29. Viure, sentir i experimentar: noves perspectives de recerca sobre la joventut al segle XX - Pol·len Edicions ✹\nIniciLlibresCol·leccionsQuaderns de l'ICAQuaderns de l’ICA número 29. Viure, sentir i experimentar: noves perspectives de recerca sobre la joventut al segle XX\nSubcultures, tribus urbanes , bandes llatines, escenes, estils i tendències! Tots aquests conceptes i/o marques periodístiques van aparèixer i es van popularitzar a l’Estat Espanyol a partir de les dècades dels ’70 i ’80 com a formes, a vegades exitoses i a vegades no gaire, d’entendre les manifestacions culturals de la joventut.\nquantitat de Quaderns de l’ICA número 29. Viure, sentir i experimentar: noves perspectives de recerca sobre la joventut al segle XX\nSubcultures, tribus urbanes , bandes llatines, escenes, estils i tendències! Tots aquests conceptes i/o marques periodístiques van aparèixer i es van popularitzar a l’Estat Espanyol a partir de les dècades dels ’70 i ’80 com a formes, a vegades exitoses i a vegades no gaire, d’entendre les manifestacions culturals de la joventut. A partir de les primeres expressions més homogènies i no gaire permeables les unes amb les altres de les primeres dècades, vam passar per la globalització i heterogeneïtat de les cultures juvenils que semblaven haver allunyat la classe social dels gustos. Després, les migracions transnacionals d’una banda i la democratització de la xarxa internet d’una altra van tornar a modificar les escenes i els carrers on ara conviuen formes diferents d’entendre i expressar el ser jove aquí, allí i avui. Aquesta diversitat és la que s’ha volgut mostrar en aquest dossier buscant col·laboracions interdisciplinàries (antropologia, sociologia i historia), internacionals pel que fa l’àmbit etnogràfic (Catalunya, Espanya, Itàlia, Àfrica i Llatinoamèrica) i heterogeni per les adscripcions de les i els joves. Viure, sentir i experimentar com a joves i com a investigadores i investigadors de la joventut al segle XXI.